stanford-oval/wikipedia huggingface dataset:
מרסלו הוארטס

| --- | --- |

הוארטס ב-2017
 לידה:  25 במאי 1983 (בן 41) סאו פאולו שבברזיל
 עמדה:  רכז
 גובה:  1.91 מטר
 מספר:  9
 דראפט:  לא נבחר, 2005
 קבוצות כשחקן
 2001–2002   2002–2003   2003–2004   2004–2007   2007–2008   2008–2009   2009–2011   2011–2015   2015–2017   2017–2019   2019–:  פאוליסטאנו   פיניירוס   פאוליסטאנו   חובנטוד בדאלונה   בילבאו באסקט   פורטיטודו בולוניה   קאחה לבורל ויטוריה   ברצלונה   לוס אנג'לס לייקרס   סאסקי בסקוניה ויטוריה   טנריפה
 הישגים כשחקן
 3 אליפויות ליגת העל הספרדית (2010, 2012, 2014)   זכייה ביורוקאפ (2006)   תגלית העונה בליגת העל הברזילאית (2003)
מרסלו "מרסליניו" טייפו הוארטס (בפורטוגזית: Marcelo "Marcelinho" Tieppo Huertas; נולד ב-25 במאי 1983) הוא כדורסלן ברזילאי, בעל אזרחות איטלקית, המשחק בעמדת הרכז בקבוצת טנריפה מליגת העל הספרדית.
קריירה מקצועית > תחילת הקריירה בברזיל

הוארטס נולד בעיר סאו פאולו שבברזיל, והחל לשחק כדורסל בקבוצות הצעירות של מועדון "פיניירוס" שבסאו פאולו. בשנת 2001, לאחר לימודיו התיכוניים בעיר קופל שבטקסס, חזר הוארטס לסאו פאולו והחל את הקריירה המקצועית בקבוצת "פאוליסטאנו" המקומית. בשתי העונות הבאות עבר לסירוגין בין שתי קבוצות הכדורסל המקומיות, פיניירוס ופאוליסטאנו, ובעונת 2002/2003 זכה בתואר "תגלית העונה בליגת העל הברזילאית".
קריירה מקצועית > אירופה

בשנת 2004 עבר הוארטס לחובנטוד בדאלונה הספרדית, ושיחק בשורותיה עד עונת 2006/2007, בה השתתף לראשונה בליגת היורוליג. בעונה הבאה שיחק בקבוצת בילבאו באסקט הספרדית, ולאחר מכן עבר לפורטיטודו בולוניה האיטלקית, בה שיחק במשך עונה אחת. 2009/2010 הייתה עונת הפריצה של הוארטס בקריירה כשהוביל את קבוצתו, קאחה לבורל ויטוריה, לאליפות הליגה הספרדית והוכיח כי ביכולתו לשחק גם ברמה הגבוהה ביותר באירופה - ליגת היורוליג. הוארטס המשיך לשחק בוויטוריה גם בעונה הבאה, שמבחינה סטטיסטית הייתה הטובה ביותר שלו בקריירה, כשקלע 10.3 נקודות וחילק 5.5 אסיסטים בממוצע למשחק ביורוליג, וכן הוביל את הליגה הספרדית עם 5.9 אסיסטים למשחק. באוגוסט 2011 חתם במעצמה הספרדית ברצלונה, ושיחק בשורותיה עד עונת 2014/2015. עם ברצלונה, בה שימש לרוב כרכז הפותח, זכה הוארטס בשתי אליפויות נוספות בליגה הספרדית, וכן בגביע הליגה הספרדית.
קריירה מקצועית > NBA

ב-9 בספטמבר 2015 חתם הוארטס על חוזה לעונה אחת בלוס אנג'לס לייקרס מליגת ה-NBA. בעונתו הראשונה בלייקרס קלע 4.5 נקודות בממוצע למשחק כמחליפו של הרוקי דיאנג'לו ראסל, ובסיומה חתם על הארכת חוזה בקבוצה לשנתיים נוספות עבור כ-3.2 מיליון דולר.
במהלך עונת 2016/2017 נשלח בטרייד ליוסטון רוקטס בתמורה לרכז טיילר אניס, אך נופה מהקבוצה בטרם שיחק במדיה.
קריירה מקצועית > החזרה לאירופה

לקראת עונת 2017/2018 חזר הוארטס לשחק באירופה, כשחתם על חוזה בקבוצת סאסקי בסקוניה ויטוריה.
לאחר שנתיים בוויטוריה חתם על חוזה בטנריפה, אף היא מליגת העל הספרדית.
נבחרת לאומית

הוארטס חבר קבוע בנבחרת הכדורסל של ברזיל מאז 2005, אז השתתף באליפות אמריקה וזכה עם ברזיל במדליית הזהב. באליפות אמריקה 2009 זכה הוארטס עם נבחרתו במדליית זהב נוספת, וב-2011 הפסיד במשחק הגמר לנבחרת ארגנטינה וזכה במדליית הכסף.
בטורניר גביע העולם בכדורסל 2019 קלע הוארטס 7.6 נקודות למשחק, ונבחרתו סיימה במקום ה-13.
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | בדאלונה | 20 | 3 | 12.5 | 0.377 | 0.167 | 0.875 | 1.5 | 1.4 | 0.9 | 0.0 | 5.3 |
| 2009/2010 | בסקוניה | 16 | 1 | 20.9 | 0.526 | 0.308 | 0.852 | 1.8 | 3.9 | 0.6 | 0.0 | 8.3 |
| 2010/2011 | בסקוניה | 20 | 14 | 28.6 | 0.460 | 0.442 | 0.865 | 3.0 | 5.5 | 0.8 | 0.1 | 10.3 |
| 2011/2012 | ברצלונה | 21 | 21 | 23.7 | 0.504 | 0.439 | 0.867 | 2.0 | 4.4 | 1.0 | 0.0 | 8.5 |
| 2012/2013 | ברצלונה | 31 | 17 | 20.5 | 0.416 | 0.347 | 0.972 | 2.2 | 3.4 | 0.6 | 0.0 | 8.0 |
| 2013/2014 | ברצלונה | 29 | 29 | 21.5 | 0.492 | 0.338 | 0.811 | 2.0 | 3.8 | 0.4 | 0.0 | 8.2 |
| 2014/2015 | ברצלונה | 28 | 16 | 22.1 | 0.403 | 0.365 | 0.833 | 2.3 | 4.4 | 0.5 | 0.0 | 7.6 |
| 2017/2018 | בסקוניה | 29 | 11 | 16.6 | 0.414 | 0.432 | 0.921 | 1.0 | 3.6 | 0.1 | 0.0 | 5.9 |
| 2018/2019 | בסקוניה | 34 | 15 | 19.5 | 0.495 | 0.421 | 0.884 | 1.5 | 4.7 | 0.7 | 0.0 | 7.8 |
| קריירה |  | 228 | 127 | 20.5 | 0.452 | 0.371 | 0.877 | 1.9 | 3.9 | 0.6 | 0.0 | 7.7 |
↑  הוביל את היורוליג בעונה זו
סטטיסטיקות הקריירה > ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | לייקרס | 53 | 0 | 16.4 | 0.422 | 0.262 | 0.931 | 1.7 | 3.4 | 0.5 | 0.1 | 4.5 |
| 2016/2017 | לייקרס | 23 | 1 | 10.3 | 0.368 | 0.211 | 0.529 | 1.0 | 2.3 | 0.4 | 0.1 | 2.7 |

| קריירה |  | 76 | 1 | 14.6 | 0.409 | 0.250 | 0.783 | 1.5 | 3.1 | 0.5 | 0.1 | 3.9 |
הערות שוליים

↑  הוארטס חותם בקאחה לבורל, באתר sportando.com
1 2  הוארטס חותם בלוס אנג'לס לייקרס, באתר nba.com
↑  הוארטס חותם בברצלונה, באתר sportando.com
↑  הוארטס חותם על הארכת חוזה בלייקרס, באתר sportando.com,‏ 8 ביולי 2016
↑  נסגר חלון הטריידים: פול ג'ורג' נשאר באינדיאנה, ג'ימי באטלר בשיקגו, באתר וואלה, 23 בפברואר 2017
↑  חוזר לאירופה: מרסליניו הוארטס חתם לשנתיים בבאסקוניה, באתר וואלה, 25 ביולי 2017
↑  תוצאות המשחקים באליפות אמריקה 2005, באתר fiba.com
↑  תוצאות המשחקים באליפות אמריקה 2009, באתר fiba.com
↑  תוצאות המשחקים באליפות אמריקה 2011, באתר fiba.com
↑  פרופיל בגביע העולם 2019, באתר פיב"א
מרחצאות הפרברים

| --- | --- |

 מידע כללי
 סוג:  מרחצאות, מבנה רומי עתיק 
 כתובת:  Scavi archeologici di Pompei - Regio VII - Fuori le mura - 1 
 מיקום:  פומפיי 
 מדינה:  איטליה 
 קואורדינטות:  40°44′55″N 14°28′58″E﻿ / ﻿40.7486°N 14.4828°E﻿ / 40.7486; 14.4828
 he
 
מרחצאות הפרברים
בריכה מחוממת ליד קלידריום
הבריכה החיצונית עם המזרקה
מרחצאות הפרברים (באיטלקית: Terme Suburbane‏) הוא כינוי לבית מרחץ בפומפיי, קמפניה, איטליה.
בית המרחץ, כמו מרחצאות אחרים בעיר, היה בבעלותו של הציבור, אם כי ייתכן שהיה שמור לקהל לקוחות פרטי. בית המרחץ נבנה בתקופת האימפריה הרומית, ככל הנראה תחת הקיסר טיבריוס.
בית המרחץ נהרס באופן חלקי, לאחר רעידת אדמה שהתרחשה באזור ב-62 לספירה. בית המרחץ שופץ, ונוסף בריכת שחייה מחוממת מצפון לום.
המבנה התגלה לראשונה ב-1958, מאוחר בהרבה משאר חלקי העיר, אם כי חפירה שיטתית באזור בוצעה רק ב-1985–1987.
המבנה בולט בזכות ציורי הקיר הארוטיים ששרדו, הסט היחיד של אמנות כזו שנמצאה בבית מרחץ רומי ציבורי.
מבנה

הבניין היה מבנה בן שתי קומות: הקומה העליונה, כמו במרחצאות פאלאסטרה וסרנו, חולקה לשלוש דירות להשכרה, עם נוף לעבר הנמל ומפרץ נאפולי דרך חלונות זכוכית גדולים. ייתכן שהחדרים הללו גם סיפקו מקום למכירת שירותי מין. בשביל להגיע לקומה העליונה, ניתן היה לעלות מדלת שהייתה ברחוב ויה מרינה, או לעלות בגרם המדרגות שהיה בין 2 הקומות. במרכז הבניין, הייתה בריכה חיצונית עם מזרקה.
אמנות ארוטית במרחצאות הפרברים

ציורי הקיר הארוטיים במרחצאות הפרברים הם הסט היחיד של אמנות כזו שנמצאת בבית מרחץ רומי ציבורי. בציורי הקיר הארוטיים, ניתן למצוא סצנות מין מפורשות, כגון מין קבוצתי ומין אוראלי. מפני שסצנות המין נחשבו, על פי מנהגי רומא העתיקה, כ-"מושפלים", ייתכן שהכוונה מאחורי השעתוק שלהם הייתה לספק מקור הומור למבקרים בבניין. ציורים אלו נמצאים בחדר ההלבשה וכל סצנה נמצאת מעל קופסה ממוספרת. יש המאמינים כי קופסאות אלו תפקדו כלוקרים בהם מתרחצים שמו את בגדיהם. יש המשערים כי הציורים שימשו אולי דרך למתרחצים לזכור את מיקום הלוקר שלהם (במקום מספור). נוכחותם של ציורים אלו בבית מרחץ ציבורי משותף לגברים ולנשים נותנת תובנה מסוימת על התרבות הרומית, ומצביעה על כך שאנשים לא מצאו את הציורים כפוגעניים, אלא כהומוריסטיים.
ציורי הקיר הם:
שתי תמונות המציגות סצנות גנריות של זכר ונקבה
אישה מבצעת מין אוראלי עם גבר
גבר מבצע קונילינגוס על אישה
זוג נשים שמבצעות יחסי מין עם סטרפ-און
שלישייה אחת של 2 גברים ואישה אחת
רביעייה אחת של 2 גברים ו-2 נשים
גבר עירום עם אשכים ענקיים מעוותים
לקריאה נוספת

Berry, J. (2007) The Complete Pompeii, London: Thames & Hudson Ltd. ISBN 9780500290927
Fagan, G. G. (1999) Bathing in Public in the Roman World, United States of America: The University of Michigan Press. ISBN 9780472088652
Garret G. Fagan, "The Genesis of the Roman Public Bath: Recent Approaches and Future Directions", American Journal of Archaeology, Vol. 105, No. 3. (July 2001), pp. 403–426.
Jacobelli (1995). Le pitture erotiche delle Terme Suburbane di Pompei. Rome: 'L'Erma' di Bretschneider. ISBN 9788870628807. (See review by John R. Clarke's in: The American Journal of Archaeology, Vol. 100, No. 2 (April 1996), pp. 431–432.)
Koloski-Ostrow, A. O. (2007) ‘The city baths of Pompeii and Herculaneum’, in The World of Pompeii, ed. by J. J. Dobbins and P. W. Foss (Abingdon: Routledge), pp. 224–256. ISBN 9780415475778
Roger Ling, Review: "Le pitture erotiche delle Terma Suburbane de Pompeii" by L. Jacobelli, The Classical Review, New Ser., Vol. 46, No. 2 (1996), pp. 390–391.
Ling, R. (2011) Pompeii: History, Life and Afterlife, Stroud: The History Press. ISBN 9780752414591
Manderscheid, H. (2000) ‘The Water Management of Greek and Roman Baths’, in Handbook of Ancient Water Technology, ed. by O. Wikander (Leiden: Brill), pp. 467–538. ISBN 9789004111233
Inge Nielsen (1990). The Architecture and Cultural History of Roman Public Baths, Aarhus University Press. ISBN 9788772885124
Roy Bowen Ward, "Women in Roman Baths", The Harvard Theological Review, Vol. 85, No. 2. (April 1992), pp. 125–147.
הערות שוליים

↑  "Suburban Baths – AD79eruption". sites.google.com. ארכיון מ-2020-10-10. נבדק ב-2020-01-26.
↑  "Pleiades Gazetteer: "Suburban Baths (973204925)". pleiades.stoa.org. ארכיון מ-2020-08-11. נבדק ב-2020-01-30.
↑  David Fredrick (3 באוקטובר 2002). The Roman Gaze: Vision, Power, and the Body. JHU Press. pp. 152–. ISBN 978-0-8018-6961-7. {{cite book}}:  (עזרה)
1 2  Koloski-Ostrow, A. O. (2007). "The City Baths of Pompeii and Herculaneum".  In Dobbins, J. J. (ed.). The World Of Pompeii. Abingdon: Routledge. pp. 224. ISBN 9780415173247.
↑  H. Jacobelli, “Die Suburbanen Thermen in Pompei: Architektur, Raumfunktion und Ausstattung,” Archaeologisches Korrespondenzblatt, 1993, vol. 23, pp. 327–35; J. DeLaine and D. E. Johnston (eds), Roman Baths and Bathing. Part 2. Design and Context, JRA Suppl. Ser. no. 37.2, 2000.
↑  L.Jacobelli,"Lo scavo delle Terme Suburbane. Notizie preliminari," Rivista di studi pompeiani, 1987, vol. 1, pp. 151–4
↑  Ling, R. (2011). Pompeii: History, Life and Afterlife. Stroud: The History Press. p. 130.
1 2  Berry, J. (2007). The Complete Pompeii. London: Thames & Hudson Ltd. pp. 152. ISBN 9780500051504.
1 2  Manderscheid, H. (2000). "The Water Management of Greek and Roman Baths".  In Wikander, O. (ed.). The Handbook of Ancient Water Technology. Leiden: Brill. pp. 526–528.
↑  Ling, R. (2011). Pompeii: History, Life, and Afterlife. Stroud: The History Press. p. 72.
1 2 3  Fagan, G. G. (1999). Bathing in Public in the Roman World. United States of America: University of Michigan Press. pp. 64–65.
↑  Berry, J. (2007). The Complete Pompeii. London: Thames & Hudson Ltd. pp. 238. ISBN 9780500051504.
1 2  Nielsen, I. (1990). Thermae et Balnea: The Architecture and Cultural History of Roman Public baths. Aarhus: Aarhus University Press. pp. 47–48.
↑  Dobbins, John; Foss, Pedar (2007). The World of Pompeii. New York: Routledge: Taylor and Francis Group. p. 241
↑  Alison E. Cooley; M. G. L. Cooley (1 באוקטובר 2013). Pompeii and Herculaneum: A Sourcebook. Routledge. pp. 60–. ISBN 978-1-134-62449-2. {{cite book}}:  (עזרה)
1 2  Beard, M. (2010). Pompeii. London: Profile Books Ltd. pp. 248–250.
↑  Fagan, G. G. (1999). Bathing in Public in the Roman World. United States of America: The University of Michigan Press. p. 36.
↑  Jones, R.; Robinson, D. (2005). "Water, Wealth, and Social Status in Pompeii: The House of the Vestals in the First Century". American Journal of Archaeology. 109 (4): 696. doi:10.3764/aja.109.4.695.
↑  Luciana Jacobelli, The erotic paintings of the Suburban Baths of Pompeii, Rome, L'Erma di Bretschneider, 1995. ISBN 88-7062-880-9 p. 13
↑  Koloski-Ostrow, A. O. (2010). The Archaeology of Sanitation in Roman Italy: Toilets, Sewers, and Water Systems. Chapel Hill: The University of North Carolina Press. p. 10.
↑  Berry, J. (2007). The Complete Pompeii. London: Thames & Hudson Ltd. pp. 109. ISBN 9780500051504.
↑  John R. Clarke (2014). "Chapter 31: Sexuality and Visual Representation".  In Thomas K. Hubbard (ed.). A Companion to Greek and Roman Sexualities. Blackwell Publishing Ltd. pp. 509–533. ISBN 978-1-4051-9572-0.
| --- | --- |
בקרת זהויות :  NLI: 987007292198005171  LCCN: sh97005957
משחק האלמוות

משחק האלמוות הוא משחק שחמט שנערך בלונדון ב-21 ביוני 1851 בין אדולף אנדרסן לליונל קיזריצקי וארך 23 מהלכים, שהסתיימו בניצחון אנדרסן. המשחק מפורסם מאוד בזכות ההקרבות הרבות שהיו בו - אנדרסן ששיחק בלבן הקריב את  המלכה, שני הצריחים ורץ והנחית מט עם שלושת הכלים היחידים (מלבד הרגלים) שנותרו לו.
מסעי המשחק

כדי לראות את המשחקים, יש לאפשר בדפדפן שלכם ג'אווהסקריפט.
[Event "London 'Immortal game'"]
[Site "London"]
[Date "1851.??.??"]
[Round "?"]
[White "Anderssen, Adolf"]
[Black "Kieseritzky, Lionel"]
[Result "1-0"]
[ECO "C33"]
[PlyCount "45"]
[EventDate "1851.??.??"]
[EventType "game"]
[EventRounds "1"]
[EventCountry "ENG"]
[Source "ChessBase"]
[SourceDate "1999.07.01"]
1. e4 e5 2. f4 exf4 3. Bc4 Qh4+ 4. Kf1 b5 5. Bxb5 Nf6 6. Nf3 Qh6 7. d3 Nh5 8.
Nh4 Qg5 9. Nf5 c6 10. g4 Nf6 11. Rg1 cxb5 12. h4 Qg6 13. h5 Qg5 14. Qf3 Ng8 15.
Bxf4 Qf6 16. Nc3 Bc5 17. Nd5 Qxb2 18. Bd6 Bxg1 19. e5 Qxa1+ 20. Ke2 Na6 21.
Nxg7+ Kd8 22. Qf6+ Nxf6 23. Be7# 1-0
נואבה חרוסלן

| --- | --- |
 מדינה:  מקסיקו מקסיקו
 מדינה:  מיצ'ואקאן מיצ'ואקאן
 מועצה אזורית:  טוריקטו
 תאריך ייסוד:  1973
 גובה:  1,148 מטרים
 אוכלוסייה:  ‏
  ‑ בעיירה:  2,533 (2010)
 קואורדינטות:  19°04′28″N 101°30′24″W﻿ / ﻿19.07444°N 101.50667°W﻿ / 19.07444; -101.50667
 אזור זמן:  UTC -6
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו נואבה חרוסלן(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו נואבה חרוסלן(למפת מיצ'ואקאן רגילה) מורליה אורואפן סמורה אפצינגאן לאסרו קארדנאס האוק. השקט  קו. חליסקו גררו קר. מקס. גואנחואטונואבה חרוסלן(למפת מיצ'ואקאן מוגדלת) מורליה אורואפן סמורה אפצינגאן לאסרו קארדנאס האוקיינוס השקט  קולימה חליסקו גררו קרטרו מקסיקו גואנחואטונואבה חרוסלן  he tabBackground:;tabBorder:#aaa;defaultTab:0;
 
נואבה חרוסלן (בספרדית: Nueva Jerusalén, מילולית: "ירושלים החדשה"), הידועה גם בשם לה ארמיטה (בספרדית: La Ermita), היא עיירה במועצה האזורית טוריקטו במדינת מיצ'ואקאן במקסיקו. בעיירה מתגוררים 2,533 תושבים (נכון ל-2010).
היסטוריה

העיירה הוקמה ב-1973 כקהילה דתית נוצרית מסוגרת בעקבות אישה זקנה מהעיירה הקרובה פורואראן שטענה שהיא קיבלה התגלות ממרים, אם ישו, לפיה יש להקים את העיירה שתהיה תחת הגנת האל. העיירה היא מעין מובלעת תאוקרטית בתוך מקסיקו. הקהילה המקומית שמרנית מאוד ובין האיסורים המוטלים על תושבי העיירה ניתן למנות את ההימנעות משימוש בטכנולוגיה והאיסור לקיים יחסי מין לסיבות אחרות מהבאת ילדים לעולם.
ב-2008 נפטר המנהיג הדתי של העיירה פאפה נבור (Papá Nabor) והחליף אותו מנהיג קיצוני יותר שאימץ לעצמו את השם של הקדוש הנוצרי מרטין מטור. מרטין מטור ומאמיניו הובילו שורה של ויכוחים מול ניסיונות הממשל להתערב בנעשה בנואבה חרוסלן, בעיקר בתחום החינוך. הדבר הגיע לשיא כאשר ב-5 ביולי 2012 המאמינים שרפו את בתי הספר בעיירה בשל כך שהם חויבו ללמד גם חינוך לא-דתי. למרות הפגנות נוספות של תושבי העיירה הממשל לא ויתר והקים כיתות זמניות בקרבת העיירה ובסופו של דבר שנת הלימודים הבאה התקיימה כסדרה.
ראו גם

יישובים הקרויים על שמה של ירושלים
הערות שוליים

1 2  המועצה האזורית טוריקטו, קטלוג המיקומים, המזכירות לפיתוח חברתי של מקסיקו (בספרדית).
מרקוס (אפיפיור)

האפיפיור הקדוש מרקוס (לטינית: Marcus; מת ב-7 באוקטובר 336) כיהן בתפקידו בין 18 בינואר 336 ל-7 באוקטובר 336.
מרקוס ככל הנראה היה יליד רומא, אולם מעטים הפרטים הידועים על תקופת ילדותו ונעוריו.
בליבר פונטיפיקליס (ספר האפיפיורים) נכתב שמרקוס היה יליד רומא, ושם אביו היה פריסקוס.
במהלך כהונתו כאפיפיור ייסד את בזיליקת סן מרקו שברומא, המוקדשת למרקוס המבשר. כמו כן הוא ייסד מחוץ לרומא את הכנסייה ובית הקברות שמעל הקטקומבות של העיר, בשטח שנתרם על-ידי קונסטנטינוס.
מרקוס כיהן כאפיפיור כהונה קצרה של פחות מעשרה חודשים. כהונתו נסתיימה כאשר נפטר בנסיבות טבעיות ב-7 באוקטובר 336.
לאחר מותו הכס הקדוש לא היה מאויש במשך ארבעה חודשים, ואחריהם נבחר יוליוס הראשון לכהן כאפיפיור. בשנת 1048 שרידיו הועברו לעיירה וולטרי, ובשנת 1145 הועברו לבזיליקת סן מרקו שברומא, שם הם נמצאים מתחת למזבח.
מרקוס נחשב לקדוש בכנסייה הקתולית, ויום החג שלו הוא ב-7 באוקטובר.
מרחצאות פאסילידס

מרחצאות פאסילידס (באמהרית: ፋሲል መዋኛ) הם בית מרחץ השוכן בעיר גונדר שבצפון אתיופיה, שהקמתו מיוחסת לקיסר פאסילידס. בית המרחץ נמצא כקילומטר וחצי צפונית-מערבית לפאסיל גמב, המתחם המלכותי ההיסטורי בעיר, והוכרז יחד עמו, בשנת 1979, כאתר מורשת עולמית מטעם ארגון אונסק"ו. מדי שנה, ב-19 בינואר או ב-20 בו, נערכות במרחצאות פאסילידס חגיגות חג הטמקת בגונדר.
היסטוריה

לפי הגרסה המקובלת וכפי שמעיד עליו שמו, הוקם בית המרחץ בידי הקיסר פאסילידס, ששלט באתיופיה בין השנים 1667-1632, וייסד את גונדר בשנת 1635 או בשנה שלאחר מכן
. גרסה אחרת גורסת כי האתר הוקם מאוחר יותר, בימיו של הקיסר ייאסו השני שמלך בין השנים 1755-1730 בחסות אמו, הקיסרית מאנטאוואב. מנגד, הנוסע והרוקח הצרפתי שארל פונסה (Charles-Jacques Poncet), ששהה בגונדר משך תשעה חודשים, בשנים 1700-1699, תיאר בית מרחץ שמיקומו הגאוגרפי ותיאורו מתאימים לאלה של מרחצאות פאסילידס. פונסה הוסיף כי הקיסר ייאסו הראשון ואנשי חצרו חגגו במרחצאות את חג הטמקת. נראה כי חגיגות הטמקת היו המטרה שלשמה הוקמו המרחצאות מלכתחילה, אם כי סביר שהמקום שימש גם את הקיסר ואת בני משפחתו כאתר מנוחה ומרגוע. בימיו של הקיסר סלומון השני, ששלט בין השנים 1779-1777, שימש המקום ככנסייה.
האתר

המרחצאות שוכנים בין ערוצו של נהר אנגאראב התחתון ממערב, לאצטדיון כדורגל ממזרח. צורתו הכללית של המתחם היא כשל מחומש לא משוכלל, אורכו המרבי מדרום-מזרח לצפון-מערב מגיע ל-160 מטרים, ורוחבו עומד על כ-120 מטרים. המתחם מוקף חומה ומבנה שער בן שתי קומות קבוע בצדו הצפוני. בחומה משולבים שישה מגדלי שמירה קטנים, המזכירים מלחיות בצורתם, ובראשם כיפות. עוד משולב בחומה, בפינה הצפון-מערבית של המתחם, מבנה ששימש כאורווה, גם הוא בן שתי קומות.
בלב המתחם נחפרה בריכה גדולה, באורך של 50 מטרים. וברוחב של 30 מטרים. עומקה של הבריכה נע בין שני מטרים ל-2.5 מטרים, והיא ניזונה מערוצו של האנגראב התחתון דרך תעלה תת-קרקעית. תעלה בפינה הדרום-מזרחית של האגן משמשת לפינוי מים עודפים. הבריכה מוקפת בחומה המשמשת גם כמרפסת, ומדרגות יורדות ממנה אל האגן. בצידה הצפוני של הבריכה הותקן גשרון עשוי משתי קשתות, המוביל אל המבנה המרכזי. מבנה זה, שלו שתי קומות, ניצב גם הוא על-גבי קשתות בלבה של הבריכה, ואלה מהוות את קומתו הראשונה. הגשר מתחבר אל הכניסה המרכזית השוכנת בקומה השנייה שבחזית הצפונית של המבנה. בקומה זו שלושה חדרים. משני צדי הכניסה קבועים שני חלונות, וכל שלושת הפתחים מעוטרים בקשת עשויה אבן אדומה ובמשקופים לבנים. מעל דלת הכניסה קבוע פתח דומה במרכזו של מעין גמלון, המשמש כמעקה לגג המבנה השטוח. בחזית הדרומית תולה מרפסת עץ שאליה נפתחים דלת וחלון, מעוטרים באופן זהה לפתחי החזית הצפונית. מעל מרפסת זו, בפינה הדרום-מזרחית של המבנה, הוקם מגדלון, המוסיף למבנה קומה השלישית, וגם בו קבוע פתח המוביל אל מרפסת קטנה יותר. גג המגדלון נושא שינות. שני גרמי מדרגות - אחד בפנים המבנה והאחר מחוצה לו - מובילים מהקומה השנייה אל גג המבנה והמגדלון.
מחוץ למתחם, בצדו המזרחי, שוכן מבנה עגול הכולל כיפה הנישאת על-גבי עמודים. המבנה מכונה "קבר הסוס", אך ייתכן ששימש כעמדת תצפית ופיקוד לקיסרים עת סקרו את חייליהם. מקור שמו של המבנה באגדה על סוסו של אחד הקיסרים, שנקרא "סוביל" או "זובל", שנלכד על ידי סולטאן ממלכת סנאר בעת מערכה צבאית. הסוס לא נכנע לסולטאן ולא ניתן היה להשתלט עליו, והסולטאן החליט להורגו. הקיסר, אז עדיין נסיך צעיר, חילץ את הסוס ורכב על-גבו עד לגונדר. בהגיעם ליעדם, נפל הסוס ומת מתשישות; והקיסר הקים את מבנה הקבר במקום שבו הוטמן הסוס.
גלריה: חגיגות טמקת במרחצאות

מראה החזית הדרומית של המבנה המרכזי במרחצאות פאסילידס
לקריאה נוספת

"Ethiopia, the unknown land", Stuart Munro-Hay, I.B.Tauris publishers (2008) ISBN 9781860647444
"Lonely Planet - Ethiopia and Eritrea", Frances Linzee Gordon & Jean-Bernard Carillet (2003) ABN 36005607983
"A voyage to Æthiopia made in the years 1698, 1699, and 1700", Charles Jacques Poncet, William Lewis (1709)
הערות שוליים

↑  Ethiopia, the unknown land, Stuart Munro-Hay, I.B.Tauris publishers, 2008 ISBN 9781860647444.
↑  "I Castelli di Gondar", Alessandro Augusto Monti Della Corte, Societa' Italiana Arti Grafiche Editrice in Roma (1938), עמ' 44.
תקריב של המבנה המרכזי מכיוון צפון. בתמונה נראית החזית הראשית (מימין) וחלק מהגשרון המוליך אליה
הדמיית האתר מכיוון מזרח:
הבריכה והמבנה המרכזי במרכז. שער הכניסה מימין וסמוך מעליו ומשמאל - מבנה האורווה הדו-קומתי.
בקדמת התמונה מימין, מחוץ למתחם, נראה "קבר הסוס".
נו סרנדר (2011)

| נו סרנדר (2011)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: Total Nonstop Action Wrestling
תאריך: 11 בספטמבר 2011
עיר: אורלנדו, פלורידה
אולם: אימפקט זון
מספר צופים: 1,100
סיסמה פרסומית: "12 Men. One Shot at Glory"
סדרת אירועי שלם וצפה של TNA
| הארדקור ג'סטיס | נו סרנדר (2011) | באונד פור גלורי |
סדרת אירועי נו סרנדר
| 2010 | נו סרנדר (2011) | 2012 |
נו סרנדר (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-11 בספטמבר 2011 באולם האימפקט זון שבאורלנדו, פלורידה. האירוע היה האירוע השביעי בסדרת אירועי נו סרנדר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
תשעה קרבות התנהלו באירוע. בקרב המרכזי, קורט אנגל ניצח את מר אנדרסון וסטינג בקרב משולש על אליפות העולם במשקל כבד של TNA. עוד ברשימת הקרבות, בובי רוד ניצח את בולי ריי במסגרת קרב הגמר בסדרת באונד פור גלורי, ואוסטין אריס ניצח את בריאן קנדריק וזכה באליפות ה-X דיוויז'ן של TNA.
עלילות

| --- | --- |

תפקיד:: שם:
צוות השידור: מייק טנאי
צוות השידור: טאז
כרוז: ג'רמי בוראש
שופטים: רודי צ'ארלס
שופטים: מארק "סליק" ג'ונסון
שופטים: אנדרו תומאס
מראיין: ג'רמי בוראש
האירוע כלל קרבות שנבעו מעלילות מתוסרטות מתוכניות Impact.
עד לקיום האירוע, המובילים בסדרת באונד פור גלורי היו בולי ריי (49 נקודות), בובי רוד (42 נקודות), גאנר (42 נקודות) וג'יימס סטורם (40 נקודות). בולי ריי הזדקק לנצח בקרב כתוצאה מהצמדה או מהכנעה על מנת להישאר בפסגת הטבלה. לעומת זאת, שלושת האחרים הזקקו לניצחון כתוצאה מהכנעה על מנת לעקוף את בולי ריי.
בולי ריי ניצח את ג'יימס סטורם כתוצאה מפסילה, כך שמאזן הנקודות שלו עלה ל-52 נקודות. בובי רוד או גאנר נאלצו לנצח כתוצאה מהכנעה על מנת להשוות את מאזן הנקודות לבולי ריי ולהישאר בתוך הסדרה. הקרב בין רוד לגאנר הסתיים לטובתו של רוד, כשהאחרון ניצח כתוצאה מהכנעה, מה שגרם לשוויון 52 נקודות עם בולי ריי. לאחר ניצחונו של רוד, אריק בישוף הודיע שיהיה מנצח חד משמעי בסדרת באונד פור גלורי בתום הערב ולכן קבע קרב בין רוד לריי. בהתאם לפרס הזכייה בסדרה, המנצח ביניהם השיג לעצמו הזדמנות להתמודד על אליפות העולם במשקל כבד של TNA באירוע באונד פור גלורי.
תוצאות

| מס' | תוצאות | התניות | זמן |
| --- | --- | --- | --- |
| 1 | ג'סי סורנסן ניצח את קיד קאש | קרב יחידים אשר קבע את הטוען לכתר לאליפות ה-X דיוויז'ן של TNA | 07:55 |
| 2 | בולי ריי ניצח את ג'יימס סטורם בפסילה | קרב יחידים בסדרת באונד פור גלורי | 11:48 |
| 3 | וינטר ניצחה את מיקי ג'יימס (א) | קרב יחידים על אליפות נשות הנוקאאוטס של TNA | 08:38 |
| 4 | אמריקה המקסיקנית (אנרקיה והרננדז) (א) ניצחו את דיאנג'לו דינרו ודיבון | קרב זוגות על אליפות הזוגות העולמית של TNA | 09:45 |
| 5 | מאט מורגן ניצח את סמואה ג'ו | קרב יחידים | 11:35 |
| 6 | בובי רוד ניצח את גאנר בהכנעה | קרב יחידים בסדרת באונד פור גלורי | 11:58 |
| 7 | אוסטין אריס ניצח את בריאן קנדריק (א) | קרב יחידים על אליפות ה-X דיוויז'ן של TNA | 13:24 |
| 8 | בובי רוד ניצח את בולי ריי | קרב הגמר בסדרת באונד פור גלורי | 12:30 |
| 9 | קורט אנגל (א) ניצח את מר אנדרסון וסטינג | קרב משולש על אליפות העולם במשקל כבד של TNA | 15:28 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8 9  תוצאות אירועי נו סרנדר